26/06/2019 | Administración LocalMunicipal
Ponteceso
Secretaría
Delegación de competencias na Xunta de Goberno Local

RESOLUCIÓN DA ALCALDÍA DELEGACIÓN DE COMPETENCIAS NA XUNTA DE GOBERNO LOCAL En cumprimento do establecido no artigo 21.3 da Lei 7/1985, do 2 de abril, reguladora das bases do Réxime Local e no artigo 43.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente RESOLVO: Primeiro. –Delegar na Xunta de Goberno Local as seguintes competencias e atribucións: As aprobacións dos instrumentos de desenvolvemento do Plan Xeral de Ordenación Municipal non expresamente atribuídas ao Pleno, así como a dos instrumentos de xestión urbanística e dos proxectos de urbanización. A concertación de operación de tesourería que lle corresponderán cando o importe acumulado das operacións vivas en cada momento non supere o 15 por cento dos ingresos correntes liquidados no exercicio anterior. As competencias en materia de contratación e concesión de obras, servizos e subministracións como órgano de contratación e cuxa contía non exceda do 10 por cento dos recursos ordinarios do seu orzamento, así como de todos aqueloutros que, non excedendo da citada contía, agás nos supostos que por razón de urxencia a alcaldía poida realizar por ela mesma esa atribución dando conta á Xunta de Goberno Local na vindeira sesión que se celebre para o seu coñecemento, e efectos. As competencias na adxudicación de concesións, arrrendamento ou cesión de uso de bens do ente local por menos de cinco anos e a adquisición de bens inmobles e dereitos suxeitos á lexislación patrimonial cando a súa contía non exceda do 10 por cento dos recursos ordinarios do seu orzamento, agás nos supostos que por razón de urxencia a alcaldía poida realizar por ela mesma esa atribución dando conta á Xunta de Goberno Local na vindeira sesión que se celebre para o seu coñecemento, e efectos. Solicitar e aceptar subvencións naqueles supostos en que a convocatoria non as atribúa a outro órgano municipal, agás cando se exixa pola respectiva convocatoria a solicitude e/ou aceptación por outro órgano municipal. A Alcaldía nos supostos de urxencia ou redución do prazo poderá realizar por ela mesma esta atribución dando conta á Xunta de Goberno Local na vindeira sesión que se celebre para o seu coñecemento, e efectos. Asistir permanentemente ao alcalde na toma de decisións, analizando, estudando, propoñer ou acordar, segundo proceda, os asuntos competencia da alcaldía que ista teña a ben someter á Xunta de Goberno Local, sometendo á mesma os escritos e comunicacións doutras entidades e doutros organismos que requiran un acto administrativo resolutivo, sen prexuízo de que por razón da súa urxencia a alcaldía poida realizar por ela mesma estas atribucións dando conta á Xunta de Goberno Local na vindeira sesión que se celebre para o seu coñecemento, e efectos. Segundo. –Dar traslado desta resolución aos membros da Xunta de Goberno Local, publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ponteceso, 19 de xuño de 2019. O alcalde Dou fe, o secretario acctal. Xosé Lois García Carballido Emilio Caínzos Quintás